**NARAVOSLOVNI DAN – GORENJSKA**

V petek, 4. 5. 2018, smo z učenci 4. p in 5. p razreda izvedli naravoslovni dan. Pridružili smo se učencem 4. razreda matične šole.

Obiskali smo Bled, kjer smo si v muzeju ogledali razstavo stalne zbirke ter obiskali grajsko tiskarno. Tukaj smo se lahko tudi preizkusili v ročnem tiskanju. Z Blejskega gradu smo lahko občudovali čudovit razgled na lepote Bleda. Nekateri učenci so si kupili v bližnji trgovini tudi spominke. Čas nam je dopuščal, da smo lahko naredili postanek tudi v slaščičarni, kjer smo preizkusili sladke dobrote Bleda. Pot smo nadaljevali proti Vrbi, kjer smo si ogledali Prešernovo rojstno hišo ter na to pot nadaljevali še proti Radovljici. Tukaj smo si ogledali znameniti Čebelarski muzej ter razstavo o A. T. Linhartu. Kljub nestanovitnemu vremenu smo dan preživeli lepo ter se polni lepih vtisov ob 18 h vrnili nazaj v Škocjan.

Zapisala: Urška Zidar

Foto: Simona Stariha, Urška Zidar

Nekaj utrinkov z naravoslovnega dne:





























